Loznica
Loznica je grad na zapadu Srbije u blizini granice sa Bosnom i Hercegovinom. Sam grad broji 19,572 stanovnika a općina 84,925. Loznica je grad sa velikim turističkim potencijalima, naime u neposrednoj blizini Loznice je Banja Koviljača, zatim Tršić rodno mjesto Vuka Karadžića, zatim Tronosa manastir iz 14 vijeka, planina Gučevo kao vazdušna banja, Banja Badanja kao i rijeka Drina koja je bogata ribljim fondom. Loznica je nekada bila jak industrijski grad, pritom prvenstveno oslonjena na hemijsku industriju Viskoza, također imala je i FAK u okviru metalske industrije, Modu u okviru tekstilne industrije kao i niz drugih fabrika i drugih dijelova industrije. Danas grad je oslonjen na sitna i mala preduzeća.